cyanic-selkie/wikianc huggingface dataset:
Գրիգի համերգասրահ
Արտաքին հղումներ
Կատեգորիա:Էդվարդ Գրիգ Կատեգորիա:Նորվեգիայի համերգասրահներ Կատեգորիա:Բերգենի շենքեր և կառույցներ
Beady Eye
Beady Eye, անգլիական ալտերնատիվ ռոք խումբ։ Կազմավորվել է 2009 թվականին, խմբի անդամները՝ վոկալիստ Լիամ Գալահերը, կիթառահար՝ Գեմ Արշեր և Էնդի Բել, և թմբկահար Քրիս Շարոք, Oasis խմբի անդամներն էին խմբում։ 2013 թվականին Kasabian խմբի բաս կիթառահար Ջեյ Մելերը միանում է խմբին։ Նրանք թողարկեցին Different Gear, Still Speeding (2011) և BE (2013) երկու ստուային ալբոմ։ Beady Eye խումբը ընդունեց Oasis խմբի բազմաթիվ երկրպագուների։ Q թերթը նրանց դեբյուտաին ալբոմը համարեց բոլորից լավը, (What’s the Story) Morning Glory? ալբոմներից հետո, որոնց վրա աշխատել էր Լիամը։
Պատմություն
Beady Eye խմբում ընդգրկված էին Լիամ Գալահերը, Գեմ Արչերը, Էնդի Բելը և Քրիս Շերոքը, որոշ ժամանակ հետո եղան խմբի անդամները ։ Ջեֆ Բուտտոնը և Մետ Ջոնսը խմբի բաս կիթառահարներն էին։
The Sunday թերթի հարցազրույցի ժամանակ Լիամ Գակահերը ասել է, որ՝ Beady Eye խումբը ավելի լավն է, քան Oasis-ը, նա տեղեկացրեց որ խումբը նվագում է ռոք-ն-ռոլ ոճում, իսկ Oasis խումբը փոփ խումբ էր ։
Խումբը սկսեց նոր ձայնագրություններ անել 2009 թվականի նոյեմբերին։ Նրանց առաջին սինգլը՝ Bring The Light, թողարկվել է 2010 թվականի նոյեմբերի 15-ին, այն տեղադրված էր իրենց կայքում նոյեմբերի 9-ին, սկզբնական օրերին սինգլը բեռնվել էր ավելի քան 350․000 անգամ ։ Սինգլը բրիտանական հիթ շքերթում զբաղեցնում էր 61-րդ տեղը։ Երկրորդ պրոմո Singlfour letter word ալբոմը լույս է տեսել 2010 թվականի դեկտեմբերի 26-ին և հասանելի է դարձել NME.com-ում, խումբը հայտնվում է New Musical Express-ի կազմին։
Խմբի երրորդ ալբոմը դեբյուտային ալբոմը լույս է տեսել 2011 թվականի հուլիսի 18-ին։ 2011 թվականի հուլիսին խումբը ձայնագրում է Blue Moon երգը։
Beady Eye Records
Beady Eye Records, ձայնագրության լեյբլ, ստեղծված է խմբի համար, որ ունենան իրենց մատերիալը Մեծ Բրիտանիայում։ Խմբի դեբյուտային ալբոմները Different Gear, Still Speeding ձայնագրվել են Beady Eye Records լեյբլով ։
Արտաքին հղումներ
Կատեգորիա:2009 հիմնադրված երաժշտական խմբեր Կատեգորիա:Անգլիական ռոք երաժշտական խմբեր
Աստերոիդների ցանկ (75101-75200)
Աստերոիդների ցանկ (75001-75100) * Աստերոիդների ցանկ * Աստերոիդների ցանկ (75201-75300)
Հայկական շուկա թաթարական
Հայկական շուկա թաթարական, գյուղ Արևելյան Հայաստանի Ելիզավետպոլի նահանգի Արեշի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Պետրովկա Վտորայա (գյուղ, Ալեքսանդրովի շրջան)
Պետրովկա Վտորայա (Петрівка Друга), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Պետրովկա Վտորայա գյուղում բնակվում էր 538 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Ջանլուիջի Բուֆֆոն
Ջանլուիջի Մասոկոռ Բուֆֆոն (Gianluigi Buffon, ), իտալացի ֆուտբոլիստ, ֆրանսիական Պարի Սեն-Ժերմենի դարպասապահ։ Աշխարհի լավագույն դարպասապահներից մեկը։ Իտալիայի հավաքականի նախկին ավագ։ 2006 թվականին Իտալիայի հավաքականի հետ միասին դարձել է աշխարհի չեմպիոն։ Այդ մրցաշարից հետո նա նաև դարձավ ըստ ՖԻՖԱ-ի տարվա լավագույն դարպասապահ։
2006 թվականին Բուֆֆոնը Ոսկե Գնդակի համար պայքարում գրավեց 2-րդ տեղը, զիջելով միայն Ֆաբիո Կանավարոյին ։
2002/2003 մրցաշրջանում Բուֆֆոնը արժանացավ Չեմպիոնների լիգայի լավագույն ֆուտբոլիստի կոչմանը։ Սա միակ դեպքն է, որ Չեմպիոնների լիգայի լավագույնի կոչմանն արժանանում է դարպասապահը։ 2003, 2004 , 2006 և 2007 ըստ ՄՖՖՊԻՎ-ի արժանացել է աշխարհի լավագույն դարպասապահի կոչմանը։ 2011 թվականի փետրվարի 7-ին Բուֆֆոնը ճանաչվել է ֆուտբոլի պատմության լավագույն դարպասապահը ։
Բուֆֆոնը գտնվում է 50 այն ֆուտբոլիստների ցուցակում, ովքեր անցկացրել են ամենաշատ հանդիպումները Սերիա Ա-յում։ Իտալիայի հավաքականում անցկացրել է 176 հանդիպում։
2001 թվականին Բուֆֆոնը դարձավ ֆուտբոլի պատմության ամենաթանկ տրանսֆերային արժեք ունեցող դարպասապահը։ Տեղափոխությունը Պարմայից Յուվենտուս արժեցավ 32 մլն ստերլինգ։
Կենսագրություն
Ջանլուիջի Բուֆֆոնը ծնվել է սպորտային ընտանիքում։ Նրա մայրը՝ Մարիա Ստելա Մազոկոն, Իտալիայի գնդակի և սկավառակի նետման չեմպիոն է։ Նրա հայրը՝ Դանթե Մազոկոն, բասկետբոլիստ էր և խաղում էր Իտալիայի Ա Սերիայում ։
Պարմա
1991 թվականի հունիսի 13-ին գնվեց իտալական Պարմայի կողմից։ Բուֆֆոնի տրանսֆերը կայացավ 15 մլն լիրի դիմաց։ Ակումբն այդ գումարը վճարեց 2 տարվա ընթացքում՝ առաջին տարում 3 մլն լիր, երկրորդում 12 մլն։ Իսկ 14 տարեկանում Բուֆֆոնը կանգնում էր երիտասարդական հավաքականի դարպասին։
1995 թվականի նոյեմբերի 19-ին տեղի ունեցավ Բուֆֆոնի դեբյուտը հիմնական կազմում՝ Միլանի դեմ հանդպման ժամանակ։ Այդ խաղն ավարտվեց 0-0 հաշվով։ Հաջորդ խաղում, որը Յուվենտուսի հետ էր՝ բաց է թողում րի առաջին գնդակը Սերիա Ա-ում։ Նրա դարպասին գոլ խփեց Չիրո Ֆերրերան։ Հաջորդ մրցաշրջանում դարձավ Պարմայի հիմնական կազմի դարպասապահ և անցկացրեց 27 հանդիպում։ 1997 թվականին տեղի ունեցավ Բուֆֆոնի դեբյուտը եվրագավաթներ։ Դա տեղի ունեցավ սեպտեմբերի 24-ին Վիտորիա Գիմառաշի հետ հանդիպման ժամանակ, որտեղ Պարման պարտվեց 2-0 հաշվով։ Այդ թվականին տեղի ունեցավ նաև նրա դեբյուտը Իտալիայի հավաքականում։ 1999 թվականին Բուֆֆոնը Պարմայի հետ միասին հաղթեց ՈՒԵՖԱ-ի գավաթը, իսկ հաջորդ տարում Իտալիայի գավաթն ու սուպերգավաթը։
Յուվենտուս
2001 թվականին Բուֆֆոն գնվեց Յուվենտուսի կողմից։ Տրանսֆերը կազմեց 75 մլրդ լիր և խաղացող Ջոնաթան Բակինի, որի տրանսֆերային արժեքը կազմել է 30 մլրդ լիր։ Այսպիսով այս տրանսֆերը դարձավ ֆուտբոլի պատմության դարպասապահի համար ամենաշատ վճարված գումարը։ Այդ ժամանակ Յուվենտուսի նախագահը՝ Ումբերտո Անյելին էր։ Այդ մրցաշրջանը Ջիջիյի համար հաջող էր։ Առաջին իսկ մրցաշրջանում Յուվենտուսը հաղթեց Իտալիայի առաջնությունը, հենց վերջին խաղում տանելոով հաղթանակ Իտալիայի ուժեղ թմերից մեկի՝ Ինտերի հանդեպ։ 2002-2003 մրցաշրջանը Բուֆֆոնն անցկացրեց շատ հաջող։ Յուվեն հաղթեց Իտալիայի առաջնությունը և Սուպերգավաթը։ Դրա հետ միաժամանակ Յուվեն դոուրս եկավ Չեմպիոննռրի Լիգայի եզրափակիչ, սակայն սյնտեղ պարտվեց Միլանին։ Չնայած այդ պարտությանը Բուֆֆոնը ճանաչվեց Չեմպիոնների Լիգայի լավագույն ֆուտբոլիստ։
2006 թվականին դատական գործից հետո ուղարկվեց Սերիա Բ և սկսեց հանդես գալ այնտեղ։ Այդ ժամանակ Բուֆֆոնը դժվարին որոշում կայացրեց, մնալով թիմում, չնայած նրան որ նրանով հետաքրրված էին Ինտերն ու Միլանը։
2012 թվականի հոկտեմբերի 28-ին Կատանիայի դեմ հանդիպման ժամանակ Բուֆֆոնը նշեց իր 500-րդ հանդիպումը Իտալիայի առաջնությունում։
Իտալիայի հավաքական
2006 թվականի ԱԱ-ին Բուֆֆոնը ընդամենը 2 գոլ է բաց թողել, որոնցից մեկը ինքնագոլ էր Քրիստիան Ձակկարդոյի կողմից ,իսկ երկրորդը եզրափակչում 11 մետրանոցից խփել է Զինեդին Զիդանը ։ Մինչև այդ պահը Բուֆֆոնը գոլ բաց չէր թողել 418 րոպե, և առաջնությունում նրանից առաջ միայն Վալտեր Ձենգան էր, ով դարպասը անառիկ էր պահել 518 րոպե։ 2006 թվականի հուլիսի 9-ին Բուֆֆոնը դարձավ Աշխարհի առաջնության հաղթող։ Առաջնությունից հետո պարգևատրվեց Յաշինի անվան մրցանակով, որը տրվում է աշխարհի լավագույն դարպասապահին։
Եվրո 2008-ին Բուֆֆոնը անցկացրել է 4 խաղ, բոլորը ավագի թևկապով։ Ավագի թևկապը ստացել է այն ժամանակ, երբ վնասվածք էր ստացել Ֆաբոի Կանավառոն։ Առաջնության 4 խաղերում բաց թողեց 4 գոլ։ Բայց Ռումինիայի հավաքականի դեմ խաղում իր վարպետության շնորհիվ հետ մղելով Ադրիան Մուտուի իրացրած 11 մետրանոցը, թիմին օգնեց դուրս գալ 1/4 եզրափակիչ, որտեղ Իսպանիայի հավաքականի դեմ խաղում հիմնական ժամանակում գոլ բաց չթողեց, իսկ արդեն ավելացված ժամանակում հետ մղեց Դանիել Գուիսայի իրացրած 11 մետրանոցը, սակայն ինչը թիմին չօգնեց փրկվել պարտությունից։ 2009 թվականի Կոնֆեդերացիաների Գավաթում Բուֆֆոնը անցկացրել է 3 խաղ, որտեղ բաց է թողել 5 գոլ, իսկ Իտալիան իր 3 խաղերից 2-ում պարտվել է։
2010 թվականի ԱԱ-ում խաղացել է միայն առաջին խաղում՝ Պարագվայի դեմ։ Բուֆֆոնը առաջին խաղակեսից հետո փոխարինվեց, քանի որ ստացել էր միջողային սկավառակի աղեթափություն, և դարձավ Իտալիայի հավաքականի պատմության առաջին դարպասապահը, ով փոխարինվել է ԱԱ-ի խաղում ։
Եվրո 2012-ի ժամանակ Բուֆֆոնը հավաքականի ավագն էր, ով առաջնորդեց հավաքականին մինչև եզրափակիչ։ Ինքը՝ դարպասապահը 6 խաղում 7 գոլ է բաց թողել։ 1/4 եզրափակչում Անգլիայի հավաքականի դեմ խաղում հիմնական և ավելացված ժամանակում գոլ բաց չթողեց, իսկ արդեն խաղավերջյան 11 մետրանոցների ժամանակ հետ մղեց Էշլի Քոուլի իրացրած հարվածը։ Իսպանացիների դեմ եզրափակչում 4 գոլ բաց թողեց, սակայն այս գոլերից ոչ մեկը չխփվեց դարպասապահի սխալի պատճառով։
2013 թվականի Կոնֆեդերացինաների գավաթի ժամանակ Ջիջին անցկացրեց առաջնության բոլոր 5 խաղերը, ինչի ժամանակ բաց թողեց 10 գոլ։ Կիսաեզրափակչում ԱԱ-ի գործող չեմպիոնների դեմ խաղում Ջանլուիջիին հաջողվեց դարպասը անառիկ պահել հիմանական և ավելացված ժամանակում, սակայն իսպանացիները իտալացիներից լավ դրսևորեցին իրենց 11 մետրանոցների ժամանակ։ Միայն Լեոնարդո Բոնուչին վրիպեց։ Կիսաեզրափակչում պարտվելուց հետո Իտալիան 3-րդ տեղը որոշեց Ուրուգվայի հավաքականի դեմ խաղում։ Հիմնական ժամանակում գոլ չարձանագրվեց և տեղի ունեցավ խաղավերջյան 11 մետրանոցների իրացում։ Այստեղ Ջիջին իրեն դրսևորեց ինչպես իսկական ավագ, և ուրուգվայցիների իրացրած 5 11 մետրանոցներից 3-ը հետ մղեց։ Այսպիսով Բուֆֆոնը իր հավաքականին «դարձրեց» բրոնզե մեդալակիր։
2014 թվականի ԱԱ-ի ժամանակ Բուֆֆոնը ստիպված էր բաց թողնել առաջնության առաջին խաղը՝ Անգլիայի դեմ։ Նրա փոխարեն դարպասում կանգնեց Սալվատորե Սիրիգուն։ Խաղը ավարտվեց իտալացիների հաղթանակով՝ 2:1 հաշվով։ Հաջորդ երկու խաղերում՝ Կոստա Ռիկայի և Ուրուգվայի դեմ Բուֆֆոնը մասնակցեց։ Երկու խաղն էլ ավարտվեց իտալացիների պարտությամբ 1:0 հաշվով։ Արդյունքում նրանք խմբում զբաղեցրեցին 3-րդ հորիզոնականը և ավարտեցին իրենց ելությները մունդիալում։
Եվրո 2016-ի ժամանակ Ջիջին անցկացրեց 4 հանդիպում, որոնց ժամանակ բաց թողեց ընդամենը 1 գոլ։ Հավաքականը առաջին գոլը բաց թողեց իռլանդացիներից, և հավաքականը պարտվեց նվազագույն 1:0 հաշվով, սակայն այդ ժամանակ դարպասին Բուֆֆոնը չէր։ Իտալիան խմբից առաջին տեղով դուրս գալու խնդիրը լուծել էր դեռևս Բելգիայի (2:0) և Շվեդիայի (1:0) հավաքականների դեմ խաղերում։ 1/8-րդում Իտալիան հանդիպեց Իսպանիային։ Խաղերի արդյունքում իտալացիները դուրս եկան հաջորդ փուլ, որտեղ հանդիպեցին գործող չեմպիոն Գերմանիային։ Հիմնական ժամանակում Բուֆֆոնի դարպասը կարողացավ գրավել Մեզութ Օզիլը (ով վերջին անգամ նրա պաշտպանած դարպասը գրավել էր 4 տարի առաջ), սակայն 11 մետրանոցի շնորհիվ իտալացիները հավասարեցրեցին հաշիվը։ Տեղի ունեցավ խաղավերջյան 11 մետրանոցներ, ինչի ժամանակ Մատտեո Դարմիանի վրիպումը ճակատագրական եղավ իտալացիների համար։ Իտալիան առաջին անգամ միջազգային առաջնություններում պարտվեց գերմանացիներին, և դուրս մնաց առաջնությունից։
Ակումբային
«Պարմա»
«Յուվենտուս»
«Իտալիա»
Ծանոթագրություններ
Կատեգորիա:Իտալացի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Ֆուտբոլի աշխարհի չեմպիոններ Կատեգորիա:ՖԻՖԱ 100 Կատեգորիա:Պարմայի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ
Ռոմշա
Ռոմշա (Ромша), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեխրենգա գետի աջ ափին՝ 5 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ալեսանդրիա դելա Ռոկա
Ալեսանդրիա դելա Ռոկա (Alessandria della Rocca), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 3787 մարդ, բնակչության խտությունը կազմում է 62 մարդ/կմ²։ Զբաղեցնում է 61 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 00922։
Քաղաքի հովանավոր սուրբը Աստվածամոր տեղային պատկերն է (իտալ.՝ Santissima Maria della Rocca): Քաղաքի տոնը նշվում է ամեն տարի օգոստոս ամսին։
Ժողովրդագրություն
Բնակչության աճը
Ծանոթագրություններ
Կատեգորիա:Սիցիլիայի քաղաքներ Կատեգորիա:1570 թվականին հիմնադրված բնակավայրեր
Բջնի (հանքային ջուր)
Բջնի, ածխաթթվական, սիլիկատային, բորային, հիդրոկարբոնատ քլորիդային, նատրիումական, ցածր և միջին ջերմաստիճանների հանքային ջուր՝ Հայաստանի Կոտայքի մարզում՝ Բջնի և Արզական գյուղերի շրջակայքում՝ Հրազդանի միջին հոսանքի հովտում։ Հայտնաբերվել է 1967 թվականին։ Առաջանում է ներժայթուքներով ճեղքված փոխակերպային ապարներում։ Ելքերը կապված են տեկտոնական խախտումների հետ և հորատանցքերով դուրս են գալիս Երկրի մակերևույթ։ Հանքայնացումը 5, 3 գ/լ է, CO_2-ի պարունակությունը՝ 1, 8 գ/լ, շահագործման պաշարները՝ մոտ 900 մ³/օր։
Քիմիական կազմ
Բջնի հանքային ջրի քիմիական կազմն է՝
CO2 1․8 M 5.3 T32 °C
Պարունակում է նաև միկրոտարրեր։
Ջրաբուժական հատկություններ
Ջրաբուժական հատկություններով նման է «Վիշի» (Ֆրանսիա), «Բորժոմ» (Վրաստան) և «Դիլիջան» հանքային ջրերին։ Օգտագործվում է ստամոքսաղիքային հիվանդությունների և նյութափոխանակության խանգարումների դեպքերում։
Շշալցում
Շշալցվում է Չարենցավանի «Բջնի» հանքային ջրերի գործարանում։
Կատեգորիա:Հանքային ջրեր այբբենական կարգով Կատեգորիա:Հայաստանի հանքային ջրեր
(8290) 1992 NP
(8290) , աստերոիդ աստերոիդների հիմնական գոտում։ Հայտնաբերվել է 1992 թվականի հուլիսի 2-ին Էլեանոր Հելինի և Լ. Լիի կողմից Պալոմարում ։
Միջին հեռավորությունը Արեգակից կազմում է 2,607848 ա. մ., առավելագույնը մոտենում է 2,0875 ա. մ. հեռավորության վրա և հեռանում 3,1282 ա. մ. ։ Արեգակի շուրջ մեկ ամբողջական պտույտ է կատարում 1538,23 երկրային օրվա ընթացքում, իր ուղեծրով շարժվելով միջինում 0,234035 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,89° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Լ. Լիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սոմչայ Վոնգսավատ
Սոմչայ Վոնգսավատ (สมชาย วงศ์สวัสดิ์, ), 2008 թվականի սեպտեմբերի 18-ից մինչև դեկտեմբերի 2-ը եղել է Թաիլանդի վարչապետը։
Ընտանիք
Սոմչայ Վոնգսավատի կինը Թաիլանդի նախկին վարչապետ Թաքսին Չիննավատի քույրն է։
Կարիերա
Սոմչայ Վոնգսավատն իրավաբանական կրթություն է ստացել, երկար ժամանակ աշխատել է Թաիլանդի դատական համակարգում, ավելի ուշ զբաղվել է Արդարադատության նախարարության և Աշխատանքի նախարարության մշտական քարտուղարի պաշտոնով։ 2006 թվականին հեռացել է պետական ծառայությունից` տարիքի պատճառով և նվիրվել է հանրային գործունեությանը։ Սակայն, շուտով նա վերադարձել է մեծ քաղաքականությանը, 2007 թվականին զբաղվել է Ժողովրդական իշխանության կուսակցության առաջնորդի տեղակալի պաշտոնով, իսկ հաջորդ տարի նա զբաղեցրել է կառավարության առաջին փոխվարչապետի պաշտոնը։
Թաիլանդում տեղի ունեցած լուրջ քաղաքական ճգնաժամի ընթացքում վարչապետ Սամակ Սունթհարավետի հարկադրական պաշտոնաթողությունից հետո, 2008 թվականի սեպտեմբերի սեպտեմբերի 2-ից նա կատարել է Թաիլանդի վարչապետի պարտականությունները։ 2008 թվականի սեպտեմբերի 17-ին Ազգային ժողովի կողմից ընտրվել է երկրի նոր վարչապետ։ 2008 թվականի սեպտեմբերի 18-ին Թաիլանդի արքա Ադուլյադեդ Պումիպոնը հրամանագիր է հրատարակել Սոմչայ Վոնգսավատի այդ պաշտոնի նշանակման մասին։
2008 թվականի հոկտեմբերին հակակառավարական ցուցարարները փորձել են բռնությամբ պահել 320 խորհրդարանականների և սենատորների Խորհրդարանի շենքում։ Սոմչայ Վոնգստավատը փախել է` բարձրանալով ցանկապատի վրա։ Այլ օրենսդիրներ բանտարկված են մնացել ներսում։ Սոմչայն արտոնել է ոստիկանությանը զենք կիրառել ընդդիմադիրների ուղղությամբ։ Հազարավոր մարդիկ լրջորեն վնասվել են, երկու ցուցարար, որոնցից մեկը` երիտասարդ կին, մահացել են. նրանց դեմ ոստիկանությունը նռնակներ է կիրառել, ինչի արդյուքնում շատ ցուցարարներ զրկվել են վերջույթներից ։
Ընդդիմության չդադարող զանգվածային բողոքի պայմաններում, Սոմչայ Վոնգսավատի` հինգ տարի կառավարական պաշտոններ զբաղեցնելու անհնարինության մասին Թաիլանդի սահմանադրական դատարանի որոշման մասին հայտարարությունից և Ժողովրդական իշխանության կուսակցության գործունեության արգելքից հետո, 2008 թվականի դեկտեմբերի 2-ին Սոմչայ Վոնգսավատը ստիպված էր հրաժարական տալ։
Ծանոթագրություններ
Կատեգորիա:Բնօրինակում անաղբյուր հոդվածներ
Բալամուրալի Ամբատի
Բալամուրալի Ամբատի (Balamurali Ambati, ), հնդկական ծագումով ամերիկացի ակնաբան, 1995 թվականի մայիսի 19-ից հայտնի է որպես պատմության մեջ պաշտոնապես ամենաերիտասարդ բժիշկ մասնագետ ։
Ծնունդ, վաղ տարիներ
Բալամուրալի Ամբատին ծնվել է հնդկական Վելլուրու քաղաքում և 3 տարեկանում ԱՄՆ է տեղափոխվել ծնողների և ավագ եղբոր հետ ։
Նրա հայրը` Ռաո Ամբատին, արդունաբերության ինժեներ էր, մայրը` մաթեմատիկայի ուսուցչուհի և լեզվաբան (նա թամիլերենի մասնագետ էր, որը տարածված է Հնդկաստանի Թամիլ Նադու նահանգում, որտեղից տեղափոխվել էր Ամբատիի ընտանիքը)։ Նրա ավագ եղբայրը` Ջայակրիշնա Ամբատին, բժիշկ է ։
Չորս տարեկանում Բալամուրալին եռման ջրից խորը այրվածքներ է ստացել երկու ոտքերին և հիվանդանոցում բուժվել է 3 ամիս։ Նա տարել է 3 վիրահատություն և, տեսնելով բժիշկների և բուժքույրերի աշխատանքը հիվանդանոցում, որոշել է դառնալ բժիշկ, որպեսզի օգնի այլ մարդկանց  ։ 9 տարեկան հասակում Ամբատին ներգրվվել է տաղանդավոր երիտասարդների համար համալսարանական մաթեմատիկական ծրագրում ։ 11 տարեկան հասակում Բալամուրալին ավարտել է «Բալթիմոր Սիթի քոլեջ» ավագ դպորցը։ Ուսումնառության ժամանակ նրան սկսել է հետաքրքրել նաև կենսաբանությունը։
11 տարեկան հասակում նա 17-ամյա եղբոր հետ գիրք է գրում ՁԻԱՀի ուսումնասիրության մասին, որի համար Ջայակրիշնա Ամբատին արժանանում է Ամերիկյան բժշկական ասոցիացիայի մրցանակի ։ Չնայած իր հետագա ձեռք բերումներին` 2011 թվականին տված հարցազրույցի ժամանակ Բալամուրալի Ամբատին նշել է, որ ինքն այդ մրցանակով ամենաշատն է հպարտանում ։ Գիրքը գրված էր ուսանող բժիշկների համար։ Այդպիսով, նրա կարծիքով 1989 թվականին այն բարձրացրել է ապագա բժիշկների զգուշավորությունն այս վտանգավոր հիվանդության հանդեպ ։
Կրթություն
Բալամուրալի Ամբատին 13 տարեկանում գերազանցությամբ ավարտել է Նյու Յորքի համալսարանի բժշկական դպրոցը ։ 1995 թվականի մայիսի 19-ին 17 տարեկանում նա ստացել է բարձրագույն բժշկական կրթություն` ավարտելով Մաունթ Սինայ բժշկության դպրոցը ։ Համալսարանից հետո 4 տարի «ներքին հիվանդություններ» մասնագիտացմամբ օրդինատուրա է սովորել Նորթ Շոր համալսարանի բժշկական կենտրոնում ։ 1996 թվականի ամռանը Բալամուրալի Ամբատին դարձել է Հարվարդի բժշկական դպրոցի կլինիկական օրդինատոր ։
Որպես բժիշկ
Բալամուրալին վաղ տարիքից զարգացվածությամբ գերազանցել է իր ընկերներին։ Օրինակ, արդեն 4 տարեկանում նա կարողացել է հաշվել ։ Բալամուրալի Ամբատին հետաքրքրվել է շախմատով, բասկետբոլով և սեղանի թենիսով։ Բալամուրալին հստակ որոշում է կայացրել դառնալ առավել երիտասարդ բժիշկ։ Չնայած գիտության ոլորտում նրա ունեցած ձեռքբերումներն` Ամբատիի խոսքով իրեն երբևէ «տարօրինակ» չեն անվանել։ Նա նաև վստահեցնում է, որ եթե անգամ իր այցելուները իմանում էին իր տարիքի մասին, նրանք դրան առանց նախապաշարումների էին մոտենում ։
Բ. Ամբատին իր ընտանիքի հետ միասին հիմնել է AVASC Foundation հիմնադրամը` նպատակ ունենալով օգնել մաթեմատիկայով և առհասարակ գիտությամբ զբաղվող տաղանդավոր ուսանողներին, ինչպես նաև` բարելավել առողջապահությունը Հնդկաստանում ։
Գնահատական
Նորթ Շոր համալսարանի ինտերնատուրայի ծրագրի ղեկավար Փիթեր Ռեյզերը 18-ամյա Ամբարտիի մասին ասել է. «Նա թիմային խաղացող է, լավ պատրաստված է և շատ հասուն» ։
Ծանոթագրություններ
Կատեգորիա:Նյու Յորքի համալսարանի շրջանավարտներ Կատեգորիա:Հրաշամանուկներ Կատեգորիա:Յուտայի համալսարանի շրջանավարտներ Կատեգորիա:Ամերիկացի բժիշկներ
Ռոլֆ Յոհան Ֆուրուլի
Ռոլֆ Յոհան Ֆուրուլի (Rolf Johan Furuli, ), նորվեգացի գիտնական, լեզվաբան, եբրայագետ, սեպագիր արձանագրությունների մասնագետ։ Օսլոյի համալսարանում դասավանդում է սեմական լեզուներ։ 1995 թվականից արվեստի մագիստրոս է։
Կենսագրություն և կարիերա
Ռոլֆ Յոհան Ֆուրուլին ծնվել է 1942 թվականի դեկտեմբերի 19-ին Նորվեգիայում։ Նա համարվում է մի շարք աշխատությունների հեղինակ, որոնք նվիրված են Աստվածաշնչի թարգմանությանը, աստվածաշնչագետների հոդվածներին, թարգմանությունների տեսություններին, Մերձավոր Արևելքի երկրների ժամանակագրությանը, ձեռագիր Աստվածաշունչ մատյաններին և այլն։
Գիտնականը զբաղվել է ոչքրիստոնեական տեքստերի թարգմանությամբ։ Նա համարվում է հին լեզուների գիտակ և փորձագետ։ 2005 թվականին Ռոլֆ Յոհան Ֆուրուլին պաշտպանում է դոկտորական ատենախոսություն դասական եբրայերենի նոր հասկացության վերաբերյալ։ Այս կարևոր աշխատության մեջ գիտնականը ներկայացնում է մանրամասնորեն բայերի ու բայաձևերի վերլուծությունը՝ սկսած հնագույն եբրայերենից մինչև ժամանակակից խոսակցական եբրայերենը (մոտավորապես 80 հազար բայեր)։
Ռոլֆ Յոհան Ֆուրուլին տիրապետում է աքքադերենին, արաբերենին, արամեերենին, լատիներենին, հին սիրիական լեզվին, միջին եգիպտերենին և ուգարիտյան լեզուներին։
«Օսլո ժամանակագրություն»
1984 թվականին Ռոլֆ Յոհան Ֆուրուլին սկսեց ուսումնասիրել Նորբաբելոնյան թագավորության ժամանակաշրջանի Նաբոպոլասար (626—539 թվականներ մեր թվարկությունից առաջ) արքայի դինաստիայի մասին։ Իր հետազոտությունների արդյունքում եկավ այն համոզման, որ պետք է պաշտպանել Եհովայի վկաների տեսությունը (անձամբ Ֆրուլին հավատքի տեսությամբ հենց Եհովայի վկա է, աղանդավոր ): Ըստ այդ տեսության, Երուսաղեմը ավերվել է բաբելոնացիների կողմից 607 թվականին, ոչ թե 587 թվականին՝ մեր թվարկությունից առաջ։